Mandag aften omkring klokken 21.30 udbrød der af ukendte årsager brand i sushirestauranten SushiSushi på Ved Stranden i Aalborg. Branden gav brand- og røgskader i restauranten, men også det IT-firma, der holder til på etagen ovenover fik skader. Vagtchef ved Nordjyllands Politi Bent Højgaard fortæller at branden formentlig er startet på et toilet på restauranten, men yderligere detaljer om årsagen kender man ikke, og brandstedet skal derfor undersøges nærmere tirsdag. Ingen personer kom noget til ved branden.

Referat:
Sushirestaurant på Ved Stranden i Aalborg var mandag aften i brand. Flere erhvervslokaler fik røgskader.